Movlib

Web aplikacija za pretragu i organizaciju filmova

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 26.10.2022 | 1.0 | Revizija | Ensar Hamzić |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 5

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 6

5.4 Osnovne potrebe korisnika 6

5.5 Alternative i konkurencija 7

6. Opis proizvoda 7

6.1 Perspektiva proizvoda 7

6.2 Pregled mogućnosti 8

6.3 Pretpostavke i zavisnosti 8

6.4 Cena 8

6.5 Licenciranje i instalacija 9

7. Funkcionalni zahtevi 9

7.1 Registrovanje na sistem 9

7.2 Prijavljivanje na sistem 9

7.3 Unos, prikaz i ažuriranje osnovnih podataka o kolekcijama 9

7.4 Unos, prikaz i ažuriranje osnovnih podataka o omiljenim filmovima 9

7.5 Prikaz i napredna pretraga filmova 9

7.6 Centralizovan pregled statistika o kolekcijama i filmovima 9

7.7 Mogućnost promene informacija korisničkog naloga 9

7.8 Deljenje kolekcija 9

7.9 Pregled deljenih kolekcija 9

8. Ograničenja 9

9. Zahtevi u pogledu kvaliteta 10

10. Prioritet funkcionalnosti 10

11. Nefunkcionalni zahtevi 10

11.1 Zahtevi u pogledu standardizacije 10

11.2 Sistemski zahtevi 10

11.3 Zahtevi u pogledu performansi 10

11.4 Zahtevi u pogledu okruženja 10

12. Dokumentacija 11

12.1 Korisničko uputstvo 11

12.2 *Online* uputstvo 11

12.3 Uputstvo za instalaciju i konfigurisanje 11

12.4 Pakovanje proizvoda 11

Vizija sistema

# Cilj dokumenta

Cilj ovog dokumenta je definisanje zahteva visokog nivoa Movlib veb aplikacije u pogledu potreba krajnjih korisnika.

# Opseg dokumenta

Dokument se odnosi na Movlib veb aplikaciju koja će biti razvijena od strane Endless Minds tima. Naziv Movlib označava biblioteku filmova (movie library). Namena sistema je olakšana pretraga, organizacija i deljenje filmova.

# Reference

Spisak korišćene literature:

1. Movlib – Predlog projekta, Endless\_Minds-Movlib-01, V1.0, 2022, Endless Minds.
2. Movlib – Planirani raspored aktivnosti na projektu, V1.0, 2022, Endless Minds.
3. Movlib – Plan realizacije projekta, V1.0, 2022, Endless Minds.

# Pozicioniranje proizvoda

## Poslovne mogućnosti

Movlib sistem predstavlja Web aplikaciju čija je glavna namena pretraga, organizacija, kao i deljenje filmova. Glavni sadržaj sa kojim ova aplikacija raspolaže su filmovi i sve informacije o njima.

Movlib neće vršiti striming filmova i neće nuditi mogućnost gledanja filmova, jer je namena platforme organizacija i deljenje istih.

Movlib će imati podršku za engleski jezik, te će na taj način biti dostupan velikoj većini populacije.

## Postavka problema

|  |  |
| --- | --- |
| *Problem je* | Postojeće web aplikacije čiji je glavni sadržaj rad sa filmovima ne omogućavaju formiranje kolekcija, organizaciju i deljenje filmova |
| *Pogađa* | Registrovane i neregistrovane korisnike |
| *Posledice su* | Otežana pretraga, organizacija i deljenje omiljenih filmova, kao i kolekcija filmova |
| *Uspešno rešenje će* | Obezbediti veoma olakšanu organizaciju filmova i njihovo deljenje |

## Postavka pozicije proizvoda

|  |  |
| --- | --- |
| *Proizvod je namenjen* | Registrovane i neregistrovane korisnike |
| *Koji* | Žele olakšanu pretragu, organizaciju i deljenje kolekcija filmova |
| *Proizvod je* | Web aplikacija. |
| *Koja* | omogućava efikasnu pretragu, organizaciju i deljenje kolekcija filmova |
| *Za razliku od* | postojećih Web aplikacija koje ne poseduju pomenute funkcionalnosti |
| *Naš proizvod će* | obezbediti efikasan, brz i lak rad sa kolekcijama filmova |

# Opis korisnika

U ovom odeljku opisani su korisnici Movlib sistema. Postoje 2 tipa korisnika: registrovani korisnici i neregistrovani korisnici.

## Opis potencijalnog tržišta

Potencijalni korisnici sistema su svi ljubitelij filmova sa poznavanjem rada na računaru i najčešće osobe koje kod kuće poseduje personalne računare, mobilne uređaje i pristup Internetu.

Svaka verzija Movlib portala biće dostupna svima, tako da će svako zainteresovan moći da koristi ovu veb aplikaciju. Zbog toga, Movlib web aplikacija će biti intuitivnog dizajna i olakšana za snalaženje i korišćenje svakom. Movlib web aplikacija biće unikatnog dizajna koji će joj obezbediti prepoznatljivost i popularitet.

## Profili korisnika

**Registrovani korisnik**

Registrovani korisnik ima sve funkcionalnosti web aplikacije na usluzi. On može vršiti pretragu filmova, formirati kolekcije, dodavati filmove u njih, dodavati filmove u omiljene, deliti kolekcije. Takođe, može vršiti izmenu kolekcija, filmova u njima, ime kolekcije itd. Može deliti kolekcije preko linka koji vodi do deljenih kolekcija.

**Neregistrovani korisnik**

Neregistrovani korisnik na usluzi nema veliki deo funkcionalnosti aplikacije Movlib. On može kreirati svoj nalog na aplikaciji, i može vršiti pregled kolekcija koje je neki registrovani korisnik podelio. U okviru pregleda kolekcija, može vršiti sortiranje, primenjivati filtere kao i menjati način prikaza filmova u podeljenim kolekcijama.

## Opis okruženja

Korisnici sistema pristupaju sistemu preko Web-a što zahteva minimum Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nepostojanje aplikacije za efikasnu organizaciju i deljenje filmova.** Trenutno ne postoji veb aplikacija koja korisnicima omogućava olakšano kreiranje kolekcija filmova i njihovo deljenje, kao ni dodavanje filmova u omiljene
2. **Neažurnost i nekompletnost informacija o filmovima na postojećim sistemima.** Informacije o filmovima, njihove ocene i opisi su često neažurni i/ili nekompletni. Odatle potreba korisnika za sistemom koji će im rešiti taj problem.
3. **Nemogućnost deljenja filmova sa drugima.** Potencijalni korisnici se često nalaze u problemu da ne mogu lako podeliti film/kolekcije filmova sa drugima. Zbog toga potreba za sistemom koji će to omogućiti brzo, efikasno i intuitivno.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme nije obavljeno, tako da za sada nije poznato da li postoje gotova rešenja kao alternativa proizvoda koji se razvija.

Pri definisanju zahteva imalo se u vidu postojanje besplatnih sistema za pretragu i organizaciju filmova, tako da je taj segment u potpunosti isključen iz zahteva na osnovu kojih se sistem projektuje.

# Opis proizvoda

U ovom odeljku je dat pogled na osnovne mogućnosti Movlib portala, kontekst u kome sistem treba da funkcioniše i konfiguracija sistema.

## Perspektiva proizvoda

Movlib portal će predstavljati Web aplikaciju za filmove. Novi sistem će koristiti postojeći DBMS instaliran na mašini koja predstavlja Web server aplikacije. Dijagram koji pokazuje kontekst sistema je dat na slici 6.1.1.

Movlib sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows platformi. Serverske komponente će komunicirati sa DBMS-om koji se nalazi na istoj mašini.

Tanki klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**Movlib**

**Web app**

**DBMS**

Movlib korisnici

* **Registrovani korisnik**
* **Neregistrovani korisnik**

**Slika 6.1.1. Kontekst sistema Movlib**

**PC**

Web čitač

Web server

Movlib

Web aplikacija

Movlib

Baza podataka

Internet

**Slika 6.1.2. Pregled sistema Movlib**

## Pregled mogućnosti

Tabela prikazana u ovom odeljku identifikuje osnovne mogućnosti Movlib portala u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovano mesto za pretragu podataka o filmovima | Prikaz i pretraživanje svih filmova, laka pretraga i filtriranje  Razvrstavanje filmova po godini izlaska, rejtingu, zanru... |
| Centralizovano mesto za organizaciju filmova | Dodavanje i prikaz filmova po kolekcijama. Formiranje kolekcija i dodavanje filmova u omiljene |
| Olakšano deljenje filmova | Mogućnost deljenja kolekcija filmova dobijanjem custom linka koji možemo poslati drugim ljudima |
| Jednostavan i intuitivan interfejs | Interfejs koji se može shvatiti jako brzo i bez bilo kakvog uputstva |

## Pretpostavke i zavisnosti

Movlib sistem, kao Web aplikacija je zavisan od:

* Podrška Web servera za izabrani skripting jezik.
* Podrška skripting jezika za Linux i Windows platformu.
* Mogućnost povezivanja sa DBMS-om iz skripting jezika.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

Sistem ne zahteva instalaciju tako da ne postoje posebni zahtevi u pogledu licenciranja.

Potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti Movlib sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Registrovanje na sistem

Za svakog neregistrovanog korisnika se mora obezbediti registrovanje na sistem unosom imena, prezimena, e-maila i lozinke. Sistem treba da obezbedi korisniku mogućnost promene imena i lozinke.

## Prijavljivanje na sistem

Registrovanim korisnicima se mora obezbediti prijavljivanje na sistem unosom e-maila i lozinke, nakon čega prijavljeni korisnici imaju pristup svim funkcinalnostima web aplikacije

## Unos, prikaz i ažuriranje osnovnih podataka o kolekcijama

Registrovani korisnici mogu da formiraju kolekcije i daju im naziv, dodaju filmove u njih, brišu filmove iz kolekcija. Takođe, mogu da brišu kolekcije i da ih preimenuju.

## Unos, prikaz i ažuriranje osnovnih podataka o omiljenim filmovima

Registrovani korisnici mogu da dodaju filmove u omiljene, da ih brišu i pregledavaju

## Prikaz i napredna pretraga filmova

Mogućnost pretrage filmova po ključnoj reči i žanru pri čemu se dobijaju podaci o svakom filmu. Tako je omogućeno ubrzano i olakšano pronalaženje filma.

## Centralizovan pregled statistika o kolekcijama i filmovima

Pregled statistika o svim kolekcijama i svim filmovima koje korisnik ima sačuvane na svom nalogu. Statistika omogućava olakšan pregled glavnih podataka o kolekcijama i filmovima u njima, kao i o omiljenim filmovima.

## Mogućnost promene informacija korisničkog naloga

Registrovani korisnici mogu menjati informacije o svom nalogu poput Imena ili lozinke

## Deljenje kolekcija

Registrovani korisnici mogu deliti kolekcije tako da dobiju link kojima mogu pristupiti i registrovani i neregistrovani korisnici

## Pregled deljenih kolekcija

Svi korisnici mogu pregledavati kolekcije koje su podeljenje pri čemu mogu filmove u njima sortirati i filtrirati

# Ograničenja

Kao dopuna pretpostavki i zavisnosti definisanih u odeljku 6, Movlib sistem će biti razvijan pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Unos, prikaz i ažuriranje osnovnih podataka o kolekcijama
* Unos, prikaz i ažuriranje osnovnih podataka o omiljenim filmovima
* Napredna pretraga filmova
* Ogroman broj filmova sa mnogo podataka o njima

# Nefunkcionalni zahtevi

## Zahtevi u pogledu standardizacije

Klasifikaciju publikacija treba standardizovati sa postojećom tipologijom propisanom od strane Ministarstva za kulturu.

## Sistemski zahtevi

Movlib sistem će biti realizovan korišćenjem React.js za frontend i ASP.NET Web API za backend, dok će kao DBMS koristiti SQLServer.

Korisnički interfejs Web aplikacije mora da bude optimizovan za sledeće Web čitače:

* Internet Explorer 6+
* Opera 8+
* FireFox (Mozilla)

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Movlib projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.